PATVIRTINTA

Klaipėdos lopšelio-darželio ,,Traukinukas“ direktoriaus 2015 m. rugsėjo 22 d. įsakymu Nr. V- 36 a

PRITARTA

Klaipėdos lopšelio-darželio ,,Traukinukas“

tarybos posėdžio 2015 m. rugsėjo 22 d.

protokoliniu nutarimu (protokolas Nr.V5-6 )

PRITARTA

Klaipėdos miesto savivaldybės administracijos Ugdymo ir kultūros departamento Švietimo skyriaus vedėjo 2015 m. lapkričio 17 d. įsakymu Nr. ŠV1- 338

**KLAIPĖDOS LOPŠELIS-DARŽELIS ,,TRAUKINUKAS“ KODAS 190427558**

**2016-2018 ųjų METŲ STRATEGINIS PLANAS**

1. **VEIKLOS KONTEKSTAS**

Klaipėdos lopšelis-darželis ,,Traukinukas“ įsteigtas prie Pabaltijo geležinkelio stoties 1947 m., adresu Simono Daukanto g. 39, LT-92229 Klaipėda. Klaipėdos miesto savivaldybės mero 1991 m. gruodžio 24 d. potvarkiu Nr. 651 Įstaigos savininko teises ir pareigas perėmė miesto savivaldybė ir suteikė Įstaigai 32-ąjį numerį. Klaipėdos miesto valdybos 1996 m. gegužės 30 d. sprendimu Nr. 277 Įstaiga pavadinta Klaipėdos lopšeliu-darželiu ,,Traukinukas“.

2016-2018 metų strateginis planas parengtas, atsižvelgiant į Valstybinę švietimo strategiją, Klaipėdos miesto savivaldybės strateginio planavimo dokumentus, švietimo būklę ir įstaigos bendruomenės poreikius.

Įstaigoje veikia 9 grupės: 6 - ikimokyklinio ir 2 - priešmokyklinio ugdymo grupės. 2015 m. rugsėjo 1 d. duomenimis Įstaigą lanko 178 vaikai: 37 priešmokyklinio ir 141 ikimokyklinio amžiaus vaikai, iš jų socialiai remtinų – 1 (gauna 100 % lengvatą), mokesčio lengvata 50% už vaiko išlaikymą darželyje taikoma 24 šeimoms , logopedo pagalba teikiama - 30 ugdytinių.

Įstaigoje yra 21 pedagoginis darbuotojas, iš jų: 16 – auklėtojų, 2 – priešmokyklinio ugdymo pedagogai, 1 – meninio ugdymo mokytojas, 2 - logopedai. Pasiskirstymas pagal kategorijas: vyr. auklėtojo kvalifikacinė kategorija – 9, auklėtojo metodininko kvalifikacinė kategorija –2, logopedo metodininko kvalifikacinė kategorija – 2, meninio ugdymo mokytoja metodininko kvalifikacinė kategorija – 1. Direktorius – edukologijos magistro laipsnis, direktoriaus pavaduotojas ugdymui - trečia vadybinė kvalifikacinė kategorija. 98% pedagogų turi aukštąjį išsilavinimą, 3 – baigė magistrantūros studijas, 1 – pedagogas turi specialųjį pedagoginį išsilavinimą. Daugumos pedagogų darbo stažas yra daugiau nei 15 metų.

Specialistai ir kiti darbuotojai – 24 iš jų: direktoriaus pavaduotojas ūkio ir bendriems reikalams, bendrosios praktikos slaugytojas, specialistė, sekretorius, sandėlininkas, auklėtojų padėjėjos – 9, pastatų ir kitų statinių priežiūros darbininkai – 3, pagalbinis darbininkas – 1, valytojas – 1, kiemsargis – 1.

Įstaigos veiklos sritis – švietimas, veiklos rūšys – ikimokyklinio, priešmokyklinio amžiaus vaikų ugdymas. Vykdomos švietimo programos: Ikimokyklinio ugdymo ir Bendroji priešmokyklinio ugdymo.

1. **PAGRINDINIAI MOKYKLOS VEIKLOS REZULTATAI**

Įgyvendinant įstaigos veiklos prioritetus, tikslus, uždavinius buvo siekiama: sudaryti sąlygas kokybiškam, visapusiškam vaikų ugdymui ir ugdymuisi; vaikų socialiniam ir psichologiniam saugumui; prigimtinių, kultūros, taip pat ir etninės, socialinių, pažintinių poreikių tenkinimui; vaikų saugios ir sveikos gyvensenos įgūdžių formavimui; lėšų pritraukimui įstaigos veiklos modernizavimui ir įrengimų atnaujinimui; įstaigos būtiniausių reikmių tenkinimui; patalpų ir įrengimų remonto darbams; sumaniam ir taupiam turimų išteklius naudojimui; ikimokyklinio ir priešmokyklinio ugdymo prieinamumo užtikrinimui. Nuolat vertinta, analizuota ir planuota Įstaigos veikla, vadovaujantis veiksminga vadyba – tinkamais ir laiku priimamais sprendimais.

Tikslo įgyvendinimui, užtikrinant kokybišką ugdymą, iškelti sekantys uždaviniai: laiduoti ugdymo programų įvairovę; sudaryti sąlygas švietimo paslaugų prieinamumui; užtikrinti sveiką ir saugią ugdymo(si) aplinką

Sėkmingai vykdytos pirmojo uždavinio – laiduoti ugdymo programų įvairovę – priemonės. Didelis dėmesys skiriamas „Sveikos gyvensenos ir sveikatos saugojimo“ programai. Dalyvauta respublikiniame projektuose ,,Sveikatiada”-,,Mankštiada”, respublikiniame aplinkosauginiame projekte ,,Mąstau. Rūšiuoju. Gyvenu“. Pravesta metodinė veikla ,,Augame po vienu stogu“ miesto priešmokyklinio ugdymo pedagogams, mokantiems lietuvių kalbos rusakalbius. Skatinant vaiko aktyvumą, turtinant patirtį, sėkmingai įgyvendintas įstaigos edukacinis projektas: ,,Mažoji Lietuva: mažieji klaipėdiečiai laukia Advento“. Dalyvauta respublikiniame dainų konkurse Kaune ,, Giesmių giesmelė 2015” (,,Tyloje pragysta angelas”) - laimėta garbinga trečia vieta. Aktyviai dalyvauta miesto renginiuose ,,Ruskij suvenyr“, ,,Dyvų Dyvai pamarėly” bei respublikinėje švietimo veikloje, įgyvendinant projektą ,,Ten, kur vandenėlis teška“ (ekologine tematika).

 Organizuotos 6 teminės vaikų kūrybinės raiškos savaitės: ,,Stebuklai iš šiukšlių dėžės“, ,,Spalvotas vasaris“, teatro savaitė ir kt. Organizuota 15 tradicinių ir netradicinių renginių, vakaronės, edukacinės išvykos, ekskursijos, vykdytos edukacinės veiklos Klaipėdos Mažosios Lietuvos istorijos muziejuje, Etnokultūros centre, P. Domšaičio galerijoje, Laikrodžių muziejuje, Klaipėdos moksleivių saviraiškos centre, Klaipėdos vaikų bibliotekoje ,,Pelėdžiukas“.

Programų įgyvendinimui įstaigoje sudarytos palankios ugdymo(si) ir materialinės sąlygos: įsigytas būtinos ugdymo(si), meninės saviraiškos priemonės, sportinis inventorius, priemonės skirtos aktyviai fizinei veiklai, sukaupta metodinė medžiaga ir kt.

Pedagogai kvalifikaciją tobulino, atsižvelgiant į įstaigos tikslus, prioritetus, kvalifikacijos tobulinimo perspektyvinę programą. 2015 m. pedagogai kvalifikaciją kėlė – 121 dieną. IKT pagrindus įgiję 100% pedagogų.

Sėkmingai vykdytos uždavinio – sudaryti sąlygas švietimo paslaugų prieinamumui priemonės. Įstaigoje tenkinti pagrindiniai vaiko poreikiai - saugumo, sveikatos, judėjimo, žaidimo,

bendravimo, bendradarbiavimo, pažinimo, saviraiškos, atsižvelgiant į individualiuosius ir specialiuosius (gabių, talentingų, dvikalbių, socialinės atskirties aplinkoje augančių vaikų) poreikius, teikta specialioji (logopedinė) pagalba. Visiems Įstaigą lankantiems ugdytiniams organizuotas 3 kartų per dieną maitinimas.

2015 m. patenkintas pageidaujančių lankyti Įstaigą poreikis 82 %, sudarytos sąlygos švietimo paslaugų prieinamumui. Vykdytos pedagogų, tėvų apklausos, siekiant išsiaiškinti ugdytinių pasiekimų ir pažangos vertinimo sistemos naudingumą. Taip pat buvo siekta išsiaiškinti bendradarbiavimo su tėvais, teikiamos pagalbos šeimai veiksmingumo nauda.

Vykdytos uždavinio – užtikrinti sveiką ir saugią ugdymo(si) aplinką priemonės. Viena 2015 metų prioritetinių sričių – ,,Plokščiapėdystės profilaktika”. Vykdyta vaikų žalingų įpročių prevencinė veikla, organizuotos edukacinės valandėlės ,,Saldainiuką keičiu į obuoliuką”, ,,Daržovės – sveikatos šaltinis”, paskaitos darbuotojams ,,Ultravioletinių spindulių įtaka vaikams“, paskaita tėvams ,,Skiepų nauda”. Sudarytos sąlygos pedagogų patirties sklaidai saugios ir sveikos gyvensenos klausimais: parengti pranešimai, lankstinukai, metodinės rekomendacijos. Atlikus sergamumo analizę, vaikų sergamumas lyginant su 2014 m. sumažėjo 0,2 karto.

 Vykdyto uždavinio – gerinti Įstaigos materialinę bazę, vykdyti teisės aktų nustatytus higienos reikalavimus priemonės. Skirtos biudžetinės lėšos tikslingai panaudotos įstaigos materialinei bazei gerinti. Didelis dėmesys skirtas estetiškų, funkcionalių, aprūpintų šiuolaikinėmis ugdymo priemonėmis edukacinių aplinkų tobulinimui, naujų kūrimui. 2015 m. įstaigai skirtos lėšos panaudotos racionaliai ir taupiai, sprendimai derinti su įstaigos savivaldos institucijomis, bendruomene. Atlikta įstaigos veiklos dokumentų kokybės analizė . Koreguoti ir atnaujinti įstaigos Įstatai, atnaujinti įstaigos veiklą reglamentuojančių tvarkų aprašai, ,,Vidaus tvarkos taisyklės”, pedagogų bei kitų darbuotojų pareigybinės instrukcijos.

 Įstaigos veiklos tikslus ir uždavinius padeda įgyvendinti Įstaigos taryba, Mokytojų taryba, Metodinė taryba, Mokytojų ir pagalbos mokiniui specialistų (išskyrus psichologus) atestacijos ir Vaiko gerovės komisijos, darbo grupės.

Įstaigos veiklos vertinimas ir įsivertinimas, vykdomas taikant ,,Ikimokyklinio ugdymo mokyklos vidaus audito metodika“ (Žin.,2005,Nr.94-3522); 2014m. metais atliktas giluminis auditas vaikų vertinimo srityje, pagal kurį vaikai bus vertinami pagal ugdymo sritis.

1. **MOKYKLOS MATERIALINIS APRŪPINIMAS**

Įstaiga valdo patikėjimo teise perduotą Klaipėdos miesto savivaldybės turtą Įstaigos pastatą Simono Daukanto g. 39, bendras plotas 1500,24 m2, pastato būklė – kritiška: sutrūkinėjusios pastato sienos (tiek viduje, tiek išorėje); baigiančios įlūžti bendro naudojimo koridoriaus grindys; pasenusi pogrindinė šildymo sistema; nepakeista šiferinė stogo danga kelia grėsmę vaikų sveikatai. 2014 m. pakeista 60 vaikiškų lovyčių už 2,5 tūkst. Lt.iš savivaldybės biudžeto lėšų.

2015 m. įstaigai iš biudžeto skirta 279,3 tūkst. Eur., iš jų 197,7 tūkst. Eur. darbuotojų atlyginimams. Skirtos biudžetinės lėšos tikslingai panaudotos įstaigos materialinei bazei gerinti. 2015 metais iš valstybės biudžeto (mokinio krepšelio) lėšų buvo skirta 121,5 tūkst. Eur. iš jų - 88,7 tūkst. Eur. darbuotojų atlyginimams. Iš lėšų skirtų ugdymo priemonėms įsigyta pažintinės, didaktinės ir grožinės literatūros, ugdymo priemonių, baldų. 2015 m. gauta 6,4 Eur. paramos 2 procentų lėšų, nupirkta: baldų (spintos, persirengimo spintelės rūbinėms, metodinio bei pedagogų kompiuterių kabinetų baldai) – 4,3 tūkst.Eur., atliktas 2 grupių sanitarinių patalpų remontas – 17 000 Eur. - iš savivaldybės finansuojamų sanitarinių mazgų atnaujinimo programos lėšų. Įstaiga 2015 m. savo lėšomis (5 tūkst. Eur.) įrengė ir atidarė papildomai dar vieną grupę. Iš dalies atnaujintos lauko žaidimų aikštelės – 3 grupėms pastatyti nauji lauko įrengimai už 3,2 tūkst. Eur., išardyti buvę pavėsinių pamatai.Suvirinta bei perdažyta tvora, įrengti nauji gėlynai, teritorijoje pasodinta visžalių augalų. Sutvarkytas naujai pastato lauko apšvietimas.

Įstaiga naudojasi įvairiomis ryšio priemonėmis: UAB ,,Teo“ išoriniu telefono ryšiu, faksu. Šiuo metu įstaigoje kompiuterizuotos 8 darbo vietos, Įstaigos pedagogai gali naudotis 2 kompiuteriais, kopijavimo aparatu, projektoriumi. Bankiniai pavedimai, vietiniai ir tarpiniai mokėjimai bei kitos operacijos atliekamos naudojant bankų internetinę sistemą. Žinios apie įstaigos veiklą visuomenei, tėvams skelbiamos įstaigos internetiniame puslapyje [www.traukinukas.lt](http://www.traukinukas.lt/), sukurta lopšelio-darželio facebook paskyra.

Tačiau, remiantis įstaiga kontroliuojančių institucijų patikrinimų aktais, liko nesuremontuotos dviejų grupių tualetų ir prausyklų patalpos, elektros instaliacija, nerenovuota šildymo sistema, kapitalinio remonto laukia bendro naudojimo koridoriaus grindys.

1. **STIPRYBIŲ, SILPNYBIŲ, GALIMYBIŲ IR GRĖSMIŲ ANALIZĖ**

|  |  |
| --- | --- |
| **Stiprybės** | **Silpnybės** |
| 1.Tinkama teisinė bazė ir valdymas | 1. Daugėja vaikų su elgesio sutrikimais |
| 2. Kvalifikuoti pedagogai | 2. Nepakankamai stipri materialinė bazė |
| 3. Tenkinami vaikų poreikiai ir tėvų lūkesčiai | 3.Įstaigos šiferinė stogo danga kelia grėsmę vaikų sveikatai |
| **Galimybės** | **Grėsmės** |
| 1. Galimybė gauti papildomų lėšų įstaigos veiklai užtikrinti iš 2 procentų paramos | 1.Blogėjanti vaikų sveikata |
| 2. ES struktūrinių fondų parama | 2. Nepakankamas finansavimas |
| 3. Pedagogams nuolatinis kompetencijų lygio kėlimas | 3. Blogėjanti pastatų būklė, lėti renovacijos tempai |
| 4. Įstaigos įvaizdžio stiprinimas |  |

1. **VIZIJA IR MISIJA**

VIZIJA – ikimokyklinė įstaiga, ugdanti kūrybingą, laisvą, sveiką, dorą, socialiai orientuotą vaiką.

MISIJA – įgyvendinant valstybinę švietimo politiką, remiantis ikimokyklinio ir priešmokyklinio amžiaus programomis, teikti kokybiškas ugdymo paslaugas vaikams, tenkinat kiekvieno poreikius, sudarant skirtingų tautybių vaikams, lygias ugdymosi galimybes ir sąlygas, sukuriant saugią aplinką.

1. **VEIKLOS STRATEGIJA**

Įstaigos veiklos tikslas – užtikrinti gyventojams aukštą švietimo paslaugų kokybę ir prieinamumą.

Įstaigos veiklos uždaviniai:

 1. Efektyviai organizuoti įstaigos veiklą, laiduoti ugdymo programų įvairovę ir kokybišką ugdymą.

2. Švietimo paslaugų prieinamumo didinimas.

 3. Užtikrinti sveiką ir saugią aplinką, telkti įstaigos bendruomenę sveikos, saugios ir

estetiškai patrauklios įstaigos kūrimui.

 4. Gerinti įstaigos materialinę bazę.

1 lentelė

**Tikslo pažangos matavimo rezultato kriterijai**

| **Rezultato vertinimo kriterijaus pavadinimas ir mato vienetas** | **2015 m. rezultatas** | **Numatomi rezultatai** |
| --- | --- | --- |
| **2016 m.** | **2017 m.** | 1. **m.**
 |
| 1.Vykdomos ugdymo programos atitinka gyventojų poreikius, procentais | 100 % | 100 % | 100 % | 100 % |
| 2.Darbuotojų profesinis tobulėjimas vykdomas nuosekliai ir planingai | 85% | 100 % | 100 % | 100 % |
| 3. Darbuotojų pareigybių skaičius neviršija nustatyto didžiausio leistino pareigybių skaičiaus, procentais | 100 % | 100 % | 100 % | 100 % |
| 4. Maitinimo paslaugos atitinka teisės aktų nustatytus reikalavimus, procentais | 100 % | 100 % | 100 % | 100 % |
| 5.Užtikrinama logopedo pagalba vaikams, turintiems kalbos ir kalbėjimo sutrikimų procentais | 92% | 100 % | 100 % | 100 % |
| 6.Užtikrinama saugi ir sveika ugdymo aplinka, procentais  | 95% | 100 % | 100 % | 100 % |
| 7. Įvykdomi teisės aktų nustatyti higienos reikalavimai, procentais | 87% | 100 % | 100 % | 100 % |
| 8. Įstaigos patalpos pritaikytos švietimo reikmėms, procentais | 100 % | 100 % | 100 % | 100 % |
| 9. Atsitiktinės paslaugos teikiamos vadovaujantis savivaldybės nustatyta tvarka, procentais | 100 % | 100 % | 100 % | 100 % |

2 lentelė

**Lėšų poreikis ir numatomi finansavimo šaltiniai**

|  |  |  |  |  |  |
| --- | --- | --- | --- | --- | --- |
| **Ekonominės klasifikacijos grupės** | **Asigna-vimai 2015-iesiems metams** | **Lėšų poreikis 2016-iesiems metams** | **2016-ųjų maksi-malių asigna-vimų planas** | **Projektas 2017-iesiems metams** | **Projektas 2018-iesiems metams** |
|
|
|
| **1. LĖŠŲ POREIKIS, IŠ VISO:** | **349968** | **401026** |  | **401026** | **401026** |
| **1.1. išlaidoms** | 349968 | 401026 |  | 401026 | 401026 |
| 1.1.1. iš jų darbo užmokesčiui | 205941 | 226764 |  | 226764 | 226764 |
| **1.2. turtui įsigyti ir finansiniams įsipareigojimams vykdyti** | - | - |  | - | - |
| **2. FINANSAVIMO ŠALTINIAI:** | **349968** | **401026** |  | **401026** | **401026** |
| **2.1. SAVIVALDYBĖS LĖŠOS, IŠ VISO:** | **349968** | **401026** |  | **401026** | **401026** |
| **2.1.1. Savivaldybės biudžetas, iš jo:** | **349968** | **401026** |  | **401026** | **401026** |
| 2.1.1.1. Savivaldybės biudžeto lėšos **SB** | 157813 | 171303 |  | 171303 | 171303 |
| 2.1.1.2. Specialiosios programos lėšos (pajamos už atsitiktines paslaugas) **SB(SP)** | 69509 | 94437 |  | 94437 | 94437 |
| 2.1.1.3. Specialiosios programos lėšos (pajamos už atsitiktines paslaugas) **SB(SPN)** | 1130 | 1000 |  | 1000 | 1000 |
| 2.1.1.4. Valstybės biudžeto specialiosios tikslinės dotacijos lėšos **SB(VB)** | 121516 | 134286 |  | 134286 | 134286 |
| 2.1.1.5. Valstybės ir savivaldybės biudžeto tarpusavio atsiskaitymų lėšos **MK(K)** | - | - |  | - | - |
| 2.1.1.6. Gautinos lėšos iš kitų savivaldybių už atvykusius mokinius **SB(MK)** | - | - |  | - | - |
| **2.2. KITI ŠALTINIAI, IŠ VISO:** | **1300** | **-** |  | **-** | **-** |
| 2.2.1. Kiti finansavimo šaltiniai **Kt.** | 1300 | - |  | - | - |

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Klaipėdos lopšelio-darželio ,,Traukinukas“ direktoriaus 2015 m. \_\_\_\_\_\_\_\_ d. įsakymo Nr. \_\_\_\_\_\_\_\_\_\_

priedas

**KLAIPĖDOS LOPŠELIO-DARŽELIO ,,TRAUKINUKAS“ 2016-2018 METŲ TIKSLŲ, UŽDAVINIŲ, PRIEMONIŲ, PRODUKTO VERTINIMO KRITERIJŲ SUVESTINĖ**

|  |  |  |  |  |
| --- | --- | --- | --- | --- |
| **Tikslas** | **Uždavinys** | **Priemonės pavadinimas** | **Atsakingas asmuo** | **Produkto vertinimo kriterijus** |
| **Pavadinimas, mato** **vnt.** | **Planuojama reikšmė** |
| **2016** | **2017** | **2018** |
| 1. Užtikrinti kokybišką ugdymą | 1.1. Laiduoti ugdymo programų įvairovę | 1.1.1. Ugdymo proceso užtikrinimas | Jolanta Kanišauskienė | Vaikų skaičius, vnt. | 175 | 175 | 175 |
| Pedagoginių darbuotojų etatų skaičius, vnt. | 22(18,4 et.) | 22(18,4 et.) | 22(18,4 et.) |
| 1.1.2. Ikimokyklinio ir priešmokyklinio ugdymo programų įgyvendinimas | Larisa Belova | Vaikų skaičius, vnt. | 175 | 175 | 175 |
| Pedagoginių darbuotojų etatų skaičius, vnt. | 22(18,4 et.) | 22(18,4 et.) | 22(18,4 et.) |
| 1.1.3. Vaikų pažinimo, lavinimosi ir saviraiškos poreikių tenkinimas | Larisa Belova | Vaikų skaičius, vnt. | 175 | 175 | 175 |
| Pedagoginių darbuotojų etatų skaičius, vnt. | 22(18,4 et.) | 22(18,4 et.) | 22(18,4 et.) |
| 1.1.4. Darbuotojų kvalifikacijos tobulinimas ir atestacijos vykdymas | Larisa Belova | Kvalifikacijos tobulinimo renginių skaičius, vnt. | 22 | 22 | 22 |
| Besiatestuojančių pedagogų skaičius, vnt. | 1 | 1 | 2 |
|  | 1.2. Sudaryti sąlygas švietimo paslaugų prieinamumui | 1.2.1. Kokybiško maitinimo organizavimas | Jolanta Kanišauskienė  | Vaikų skaičius, vnt. | 175 | 175 | 175 |
| Valgyklos darbuotojų etatų skaičius, vnt. | 2,5 | 2,5 | 2,5 |
| 1.3. Užtikrinti sveiką ir saugią ugdymo(-si) aplinką | 1.3.1. Aplinkos funkcionavimo užtikrinimas | Danutė Lisauskienė | Aptarnaujančio personalo etatų kaičius, vnt. | 20(17 et.) | 20(17 et.) | 20(17 et.) |
| 1.3.2. Sveikatingumo programų įgyvendinimas | Taisija Štrois | Vaikų skaičius, vnt. | 175 | 175 | 175 |
| Pedagoginių darbuotojų etatų skaičius, vnt. | 22(18,4 et.) | 22(18,4 et.) | 22(18,4 et.) |
| 1.3.3. Aprūpinimas ugdymo priemonėmis | Larisa Belova | Įsigytų priemonių skaičius, vnt. | 1 | 1 | 1 |
| 2. Gerinti įstaigos materialinę bazę  | 2.1. Vykdyti teisės aktų nustatytus higienos reikalavimus | 2.1.1. San. mazgų atnaujinimas dviejose grupėse | Danutė Lisauskienė | Atnaujintų san. mazgų plotas, kv.m | 59,47 m2 | 17,34 m2 | 11 m2 |
| 2.2. Pritaikyti patalpas švietimo reikmėms | 2.2.1. Pasiruošimas naujiems mokslo metams | Danutė Lisauskienė | Suremontuotų patalpų plotas, kv. m. | 200 m2 | 190m2 | 250 m2 |

Klaipėdos lopšelio-darželio ,,Traukinukas“ direktorė Jolanta Kanišauskienė